ฉันมีอาการ เปนตุ่มเเดง ขึ้นที่ฝ่ามือฝ่าเท้า เจ็บนิดๆ ไม่มีอาการคัน มันคือโรคอะไรคะ อันตรายมัย
สวัสดีค่ะ ตุ่มแดงที่ฝ่ามือ ฝ่าเท้า อาจเกิดจาก1. โรคมือ เท้า ปาก (Hand-foot-mouth-disease) มักพบในเด็กเล็กที่อายุกว่า 5 ปี แต่ก็สามารถพบในผู้ใหญ่ได้ อาการคือ มีไข้ ไอ เจ็บคอ เบื่ออาหาร อ่อนเพลีย และมีตุ่มน้ำหรือตุ่มแดงๆ บริเวณมือ ฝ่ามือ เท้า ฝ่าเท้า ซึ่งมักเจ็บ นอกจากนี้ มักพบในปากด้วย โดยจะเห็นเป็นจุดนูนแดงๆ ซึ่งต่อมาจะแตกออกเป็นแผลตื้นๆ ซึ่งจะเจ็บมาก2. ผื่นแพ้หรือระคายเคืองจากสารเคมีต่างๆ หรือผื่นแพ้ยา แต่มักมีอาการคันมากกว่าอาการเจ็บ3. การโดนแมลงสัตว์กัดต่อยหากพบที่ผิวหนังบริเวณอื่นๆ นอกจากฝ่ามือ ฝ่าเท้า อาจเกิดจากโรคติดเชื้อต่างๆ ได้ เช่น อีสุกอีใส ซิฟิลิส หัด เป็นต้น หรือเป็นโรคผิวหนังอักเสบชนิดต่างๆในเบื้องต้น ควรหลีกเลี่ยงการสัมผัสและใช้สิ่งต่างๆ ที่อาจแพ้ไปก่อน หากต้องสัมผัสสารเคมีต่างๆ เช่น น้ำยาล้างห้องน้ำ ควรสวมถุงมือ รองเท้ากันน้ำ เป็นต้น ไม่ควรไปแกะ บีบตุ่มที่เป็น ยังไม่แนะนำให้ทายาอะไร หากตุ่มไม่หาย หรือยังคงเป็นมากขึ้น หรือมีตุ่มขึ้นที่บริเวณอื่นๆ ของร่างกายด้วย หรือหากก่อนหน้านั้นมีไข้นำมาก่อน แนะนำควรไปพบแพทย์เพื่อตรวจรักษาค่ะ